
PËR NDRYSHIMIN E PËRGJEGJËSISË SË ADMINISTRIMIT NGA MINISTRIA PËRGJEGJËSE PËR TURIZMIN TEK MINISTRIA E EKONOMISË DHE INOVACIONIT, TË NJË PJESE TË PRONËS NR. 284/1, ME VENDNDODHJE NË ZONËN KADASTRALE 3774, VILË BASHTOVË, KAVAJË, DHE PËR NJË NDRYSHIM NË VENDIMIN NR. 707, DATË 21.11.2018, TË KËSHILLIT TË MINISTRAVE, “PËR KALIMIN NË PËRGJEGJËSI ADMINISTRIMI TË MINISTRISË PËRGJEGJËSE PËR TURIZMIN TË DISA PRONAVE TË PALUAJTSHME SHTETËRORE, NË VIJËN BREGDETARE SHKODËR–FIER”, TË NDRYSHUAR

Në mbështetje të nenit 100 të Kushtetutës; të neneve 13 e 15, shkronja “c”, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, dhe të nenit 28, të ligjit nr. 93/2015, “Për turizmin”, të ndryshuar, me propozimin e ministrit të Turizmit, Kulturës dhe Sportit, Këshilli i Ministrave

VENDOSI:

1. Ndryshimin e përgjegjësisë së administrimit, nga ministria përgjegjëse për turizmin tek Ministria e Ekonomisë dhe Inovacionit, të një pjese të pronës nr. 284/1, me sipërfaqe prej 77 358 (shtatëdhjetë e shtatë mijë e treqind e pesëdhjetë e tetë) m2, me vendndodhje në zonën kadastrale 3774, Vilë Bashtovë, Kavajë, sipas planit të rilevimit, që i bashkëlidhet këtij vendimi dhe është pjesë përbërëse e tij, për realizimin e projekteve ose investimeve me interes publik ose me rëndësi kombëtare që kontribuojnë në zhvillimin ekonomik të vendit.
2. Në shtojcën, bashkëlidhur vendimit nr. 707, datë 21.11.2018, të Këshillit të Ministrave, “Për kalimin në përgjegjësi administrimi të ministrisë përgjegjëse për turizmin të disa pronave të paluajtshme shtetërore, në vijën bregdetare Shkodër–Fier”, të ndryshuar, në pikën 20, të dhënat e pasurisë nr. 284/1, zona kadastrale 3774, në kolonën “Sip. m² ose ha”, zëvendësohen me sipërfaqen 184 092 m².
[bookmark: _GoBack]3. Ministria e Ekonomisë dhe Inovacionit përdor sipërfaqen e pronës, të përcaktuar në pikën 1, të këtij vendimi, vetëm për qëllimin e parashikuar në këtë pikë, në përputhje me legjislacionin në fuqi për administrimin e pronës shtetërore.
4. Ngarkohen Ministria e Turizmit, Kulturës dhe Sportit, Ministria e Ekonomisë dhe Inovacionit dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

PLAN RILEVIMI PER PUNIME KADASTRALE

POSEDUES REPUBLIKA E SHOIPERISE DATE 211082026 QELLIMI (INVENTARIZIM PASURIE)

